Terier Biewer

Terier Biewer ialah satu baka anjing mainan daripada keturunan Jerman yang merupakan hasil pembiakbakaan dua ekor terier Yorkshire dengan satu gen piebald resesif . Ia biasanya dibela sebagai haiwan pendamping atau anjing pertunjukan. Terier Biewer diiktiraf oleh AKC pada tahun 2021. Sejak Mei 2024, terier Biewer juga diterima oleh Verband für das Deutsche Hundewesen di Jerman.

Sejarah
Terier Biewer pertama kali dibiakbakakan di Jerman pada tahun 1984 oleh pembiak baka Werner dan Gertrude Biewer selepas dua ekor anaka anjing triwarna lahir di kenel mereka. Seorang sahabat yang merupakan doktor haiwan mencadangkan agar baka baharu ini dipanggil "Biewer Yorkshire terrier" ("terier Yorkshire Biewer"). Sepasang anak anjing bernama "Schneeflockchen von Friedheck" dan "Schneeman" kedua-duanya dijual kepada penyanyi Margot Eskens, yang mencadangkan tambahan "a la Pom Pon" kepada nama penuh baka ini yang menghasilkan nama penuh "Biewer Yorkshire terrier a la Pom Pon".

Para penggemar Amerika mula mengimport baka ini dari Jerman ke Amerika Syarikat pada tahun 2002. Terier Biewer menjadi semakin popular dan Biewer Terrier Club of America (BTCA) dibentuk pada tahun 2006 untuk mempromosikan baka ini. Para anggota BTCA menghubungi Mars Veterinary untuk menentusahkan bahawa terier Biewer ialah baka terpisah daripada terier Yorkshire. Selepas menganalisis sepuluh sampel darah daripada terier Biewer, kesimpulan dibuat bahawa baka ini terpisah daripada terier Yorkshire. Baka ini dimasukkan ke dalam Khidmat Ternakan Asasi AKC pada tahun 2014 dan menjadi baka ke-197 yang diiktiraf oleh American Kennel Club pada tahun 2021.

Ciri

Penampilan
Terier Biewer ialah anjing kecil yang hampir-hampir menyerupai baka induknya, terier Yorkshire, dengan lapis bulu halus, lurus, bak sutera. Tidak seperti terier Yorkshire, ekornya secara tradisional tidak terpotong dan terier Biewer terdapat dengan dua gabungan daripada tiga warna, sama ada putih, biru, dan hitam atau putih, hitam, dan emas/sawo matang. Pewarnaannya ialah hasil daripada gen piebald resesif yang sedia wujud. Terier Biewer pada umumnya setinggi  dan seberat .

Perangai
Terier Biewer merupakan pendamping penyayang dan cergas. Anjing ini mudah bergaul dan menjalin ikatan kukuh dengan pemiliknya dan memaparkan perilaku ramah terhadap orang asing. Pembawaan suka bermain dan bertenaga menjadikannya sesuai untuk pelbagai kegiatan dan ia bertahan dengan interaksi dan penglibatan dengan manusianya.

Kesihatan
Terier Biewer dapat menderitai berbilang isu kesihatan termasuk keruntuhan tenggorokan, batu pundi kencing, kehelan tempurung lutut, pirau portosistemik kongenital, dan hipoglisemia.

Catatan

Bacaan tambahan



Rujukan

Kategori:Baka anjing
Kategori:Baka anjing berasal dari Jerman
Kategori:Terier